Rietumu reklāmas dizaina principu un vizuālās struktūras analīze Persijas līča sadarbības padomes valstu reklāmās. Promocijas darba kopsavilkums
Authors:   ,   Rīgas Stradiņa universitāte, Eklsa Ilze 
Published: March 2024

Pētījumā “Rietumu reklāmas dizaina principu un vizuālās struktūras analīze Persijas līča sadarbības padomes valstu reklāmās” tiek aktualizēta globalizācijas ietekme uz starptautisko vizuālās komunikācijas praksi reklāmas dizaina artefaktos, dizaina principu un struktūru savstarpējā mijiedarbība un ietekmes reklāmas jomā. Promocijas darbā pētīta Rietumu vizuālās komunikācijas prakses ietekme uz reklāmām Persijas līča sadarbības padomes reģionā. Pētījums veicina izpratni par globalizācijas ietekmi uz vizuālo komunikāciju – reklāmas dizainu un kultūras lomu reklāmas dizaina veidošanā. Darba gaitā pētīts, cik lielā mērā Rietumu vizuālās komunikācijas reklāmas dizainu pārņem Persijas līča sadarbības padomes valstu reklāmdevēji un kā reklāma tiek veidota vai pielāgota vietējās kultūras, sociālajām un reliģiskajām vērtībām. Kā arī veicina izpratni par kultūru apropriāciju, kur vizuālie artefaktiliecina par tās klātesamību un sintēzi un pierāda Persijas līča sadarbības padomes valstu reklāmu dizaina komunikācijas paradigmu maiņu. Pētījuma literatūras apskats ietver darba teorētisko bāzi, kas balstās uz starptautiskām zinātniskām publikācijām un grāmatām, kā arī izmantota nezinātniskā nozares literatūra, lai pētītu reklāmas dizaina struktūru Persijas līča sadarbības padomes valstīs. Promocijas darba pirmajās četrās nodaļās ir izmantota deskriptīvā metode, kas ir darba teorētiskā bāze, bet piektajā nodaļā izmantota struktūranalīze un artefaktu analīze. Metodoloģija izveidota, lai sniegtu visaptverošus pētījuma datus par Rietumu dizaina principu ietekmi uz Persijas līča sadarbības padomes valstu reklāmas dizainu. Pētījumā tiek izmantota jauktā pētījumu metode, kas apkopo un analizē gan kvalitatīvos, gan kvantitatīvos datus. Promocijas darba rakstīšanas procesā izmantota Aijas Freimanes trīskāršā dizaina procesu pētīšanas metodoloģija, lai definētu, veidotu un sasniegtu rezultātu. Empīriskās daļas metodoloģijā izmantota Reimonda Viljamsa struktūranalīzes metode, reklāmas dizaina struktūranalīze (strukturālā analīze) un reklāmas dizaina struktūra – kompozicionālo sistēmu analīze. Promocijas darba pētījums ir vērtīgs ieguldījums vizuālās komunikācijas un dizaina pētījumu jomā, sniedz jaunu ieskatu mainīgajā dizaina praksē. Šī promocijas darba rezultāti ir saistoši reklāmas profesionāļiem, akadēmiskajam personālam un pētniekiem. Kā arī šī pētījuma rezultāti var sniegt ieskatu reklāmdevējiem un dizaineriem, lai viņi varētu labāk izprast un uzrunāt savu auditoriju Persijas līča sadarbības padomes reģionā. Promocijas darbs izstrādāts Rīgas Stradiņa universitātē, Latvijā. Aizstāvēšana: Plašsaziņas līdzekļu un komunikācijas promocijas padomes atklātā sēdē 2024. gada 22. martā plkst. 9.00 attālināti, tiešsaistes platformā Zoom. 5.8. Plašsaziņas līdzekļi un komunikācija; apakšnozare – citas plašsaziņas līdzekļu un komunikācijas apakšnozares. Atslēgvārdi: komunikācija; vizuālā uztvere; vizuālās komunikācijas stratēģijas; reklāmas dizains; globalizācija.